tomron87/hebrew-wikipedia-sentences-corpus huggingface dataset:
בשנת 2015 מיוצרים שני כלי רכב, האחד מונע באמצעות מנוע בעירה פנימית, והשני באמצעות מנוע חשמלי.
הקבוצה מתחרה במסגרת ה-FSAE, שהוא ארגון גג המארגן ומאגד תחתיו תחרויות פורמולה לסטודנטים מאוניברסיטאות ברחבי העולם.
היא מחולקת לתתי-קבוצות, אחת לכל רכב.
לכל תת-קבוצה מתמנה ראש קבוצה המוביל את הפיתוח של הרכב, וראשי-ענפים המובילים את הפיתוח של ענפי הפיתוח השונים ברכב.
BGR11 – רכב מבוסס מנוע בעירה פנימית.
הרכב הראשון שיוצר על ידי BGR.
BGR12 – רכב מבוסס מנוע בעירה פנימית.
BGR13 – רכב מבוסס מנוע בעירה פנימית.
BGR14 – רכב מבוסס מנוע בעירה פנימית 4 ציל' 600 סמ"ק.
BGRc15 – רכב מבוסס מנוע בעירה פנימית 4 ציל' 600 סמ"ק.
BGRe15 – רכב מבוסס שני מנועי Emrax חשמליים ושילדת מונוקוק מחומרים מרוכבים.
רכב הפורמולה החשמלי הראשון בישראל.
BGRe16 - רכב מבוסס שני מנועי Emrax חשמליים ושילדת מונוקוק מחומרים מרוכבים.
Berlin (בעברית: ברלין) הוא אלבום הסולו השלישי של לו ריד.
האלבום, שראה אור ביולי 1973, ניצב במקום ה-344 ברשימת 500 האלבומים הגדולים בכל הזמנים של מגזין רולינג סטון מ-2003. אותו מגזין כינה את האלבום עם צאתו "אסון" והמבקר ניבא שזהו סוף הקריירה של ריד כאמן יוצר.
שנה לפני "ברלין" ראה אור תקליטו המצליח ביותר של ריד, Transformer, שהפיק לו דייוויד בואי ב-1972. ההצלחה המסחרית הגדולה איפשרה לחברת התקליטים תקליטי RCA, לתת לו חופש אמנותי.
אנשי חברת התקליטים ציפו לעוד תקליט גלאם רוק שיניב להיטים שנונים כגון Perfect Day ו-Walk on the wild side.
במקום זאת יצר ריד תקליט אפל, דיכאוני וכבד.
האלבום הוקלט באולפני מורגן בצפון-מערב לונדון והושלם באולפני רקורד פלנט בניו יורק, כששיאו - "שיר עצוב" שחותם את האלבום - הציג את לו ריד ולהקת הרוק שאיתו עם התזמורת הפילהרמונית המלכותית של לונדון, 130 נגנים שכללו גם מקהלה וגם קבוצת נגני חליליות בניצוחו של אלן מקמילן.
מבקר המוזיקה הישראלי עומרי חג'ג' מתאר את "ברלין" כתיאור של העיר "ספוגת האלימות, הסמים, והאהבה, המתקיימת לצד השנאה והמוות, עיר ואלבום בהם שולטים הבלבול, השנאה העצמית ואמיתות החיים האכזריות".
הביקורות ברוב עיתוני המוזיקה ב-1973 היו קשות מאוד וב"רולינג סטון" אף נכתב שמדובר ב"אסון" וב"סוף הקריירה של לו ריד כאמן יוצר".
התקליט הוא אלבום קונספט טראגי המגולל את סיפורו של זוג אומלל הנקלע למערבולת של הסתבכויות ואסונות עקב התמכרות לסמים, בהם זנות, דיכאון וסכיזופרניה, אלימות במשפחה, נטילת הילדים על ידי שירותי הרווחה והתאבדות.
השירים מגוללים את סיפור עלייתם ונפילתם מנקודות המבט של שני בני הזוג והולכים והופכים קודרים יותר במהלך התקליט.
"ברלין" מציין סגנון שונה בעבודתו של לו ריד.
הצליל שלו "מלא" ועשיר בתזמור הכולל כלי נשיפה וסוללת נגנים משובחת בהם בוב אזרין, שגם עיבד, מייקל ברקר, רנדי ברקר, ג'ק ברוס, סטיב ווינוד ועוד.
ריד עצמו שר וליווה את עצמו בגיטרה אקוסטית.
ריד כלל בתקליט עיבודים חדשים לשירים שכבר הופיעו בתקליטיו קודם לכן.
כך, למשל, שיר הנושא, "ברלין", הוא עיבוד מחדש לפסנתר לשיר שכבר הופיע באלבום הבכורה של ריד.
"Caroline Says II" הוא שכתוב של "Stephanie Says" של וולווט אנדרגראונד.
גם השיר "Men of Good Fortune" נוגן בהופעות של וולווט אנדרגראונד החל מ-1966.
התקליט זכה לתגובות ביקורתיות פושרות עד קטלניות.
מבקריו יצאו נגד אווירתו המדכאת ותכניו הקשים לעיתים להאזנה (כגון בכי קורע לב של הילדים הנקרעים מעל אמם על ידי רשויות הרווחה בשיר "The Kids").
עם זאת הגיע למקום ה-7 במצעד האלבומים הבריטי (הישגו הטוב ביותר של ריד עד Magic and Loss ב-1992).
בארצות הברית היו מכירות האלבום דלות יחסית והוא הצליח אך בקושי להיכנס לרשימת 100 האלבומים הנמכרים ביותר באותה שנה (מקום 98).
ריד שילב רבים משירי האלבום בהופעותיו ובהקלטות מחודשות בתקליטיו הבאים וכך הפך רבים מהם (בעיקר "Berlin", "Lady Day", "Caroline Says I", "How Do You Think It Feels") לשירים מושמעים.
בעשור הראשון של המאה ה-21 זכה התקליט להכרה ביקורתית, מסחרית וציבורית כאחת מיצירותיו המשובחות והמוכרות של ריד.
בשנת 2007 תיעד במאי הקולנוע ג'וליאן שנאבל סדרת הופעות חיות בברוקלין, בהם הופיע ריד עם שירי התקליט ויצר את הסרט Berlin: Live at St.
בראיון מ-2010 נשאל ריד על "החיים המחודשים" להם זכה האלבום בקרב הקהל ולא היה מופתע, כיוון שלדבריו תמיד אהב והעריך את התקליט וידע שיומו יגיע.
ריד והמפיק בוב אזרין תכננו לעבד את האלבום למופע בימתי, עם יציאתו הראשונית, אך גנזו את התוכניות בשל ביקורות מעורבות ומכירות נמוכות שלו.
בשנת 2007 ריד הגשים את התוכנית המקורית והעלה סיבוב הופעות של שירי אלבום עם להקה בת 30 נגנים, ו-12 זמרות, בשיתוף עם הזמרת אנוהני.
הבמאי ג'וליאן שנאבל צילם את הקונצרט והוציא אותו בשנת 2008 כברלין: Live at the St.
Ann's Warehouse, שזכה לביקורות חיוביות.
האלבום הושק מחדש בפורמט דיגיטלי להנצחת האירוע.
כל השירים מאת לו ריד.
לו ריד - גיטרה אקוסטית, קולות
בוב אזרין - פסנתר, מלוטרון, עיבודים והפקה מוזיקלית
סטיב וינווד - אורגן חשמלי והרמוניום
מייקל ברקר - סקסופון טנור
ג'ק ברוס - גיטרה בס, למעט ב-"Lady Day" ו-"The Kids"
איינסלי דאנבר - תופים, למעט ב-"Lady Day" ו-"The Kids"
בי ג'יי וילסון - תופים ב-"Lady Day" ו-"The Kids"
סטיב האנטר - גיטרה חשמלית
טוני לוין - גיטרה בס, ב-"The Kids"
אלן מקמילן - פסנתר ב-"Berlin" עיבוד וניצוח על התזמורת הפילהרמונית המלכותית
ג'ין מרטינק - גיטרה אקוסטית, סינטיסייזר ועיבוד קולות ב-"The Bed", גיטרה בס ב-"Lady Day"
ג'ון פירסון - טרומבון בס
דיק וגנר - קולות רקע וגיטרה חשמלית
מקהלת קולות: סטיב היידן, אליזבת מארש, לו ריד, דיק וגנר
Beneath the Skin הוא אלבום האולפן השני של להקת האינדי פולק פופ האיסלנדית אוף מונסטרס אנד מן (Of Monsters And Men).
האלבום יצא באיסלנד ב-8 ביוני 2015, ויום לאחר מכן בשאר העולם.
האלבום מכר 61,000 עותקים בשבוע הראשון, והפך לאלבום הנמכר ביותר של הלהקה.
האלבום קיבל בעיקר ביקורות טובות.
Bereitet die Wege, bereitet die Bahn (בעברית: פנו דרך, ישרו המסילה), רי"ב 132, היא קנטטה שהלחין יוהאן סבסטיאן באך בהיותו בוויימאר, והוא ביצע אותה ב-22 בדצמבר 1715, לכבוד יום ראשון הרביעי של תקופת הציפייה.
לפי הידוע כיום, קנטטה זו הייתה הרביעית שהלחין באותה שנה לאחר רי"ב 31, רי"ב 165, רי"ב 185 ורי"ב 163.
סדר הקריאה לאותו יום כולל פסוקים מהאיגרת אל הפיליפים ומהבשורה על-פי יוחנן, שם מעיד יוחנן המטביל על בואו של ישו ומצטט את הנביא ישעיהו: "קול קורא במדבר פנו דרך ה'", העוסק בביאה הצפויה של הגאולה.
הלברית נכתבה על ידי סלומון פרנק (Salomon Franck), משורר החצר שכתב את הלברית לרוב הקנטטות של באך בתקופה זו.
הקטע האחרון בקנטטה לקוח ממזמור לותרני שכתבה אליזבת קרוסיגר (Elisabeth Cruciger), משוררת גרמנית בת המאה ה-16. הטקסט מצטט בחלק הראשון את נבואת ישעיהו ומסיים בקריאה הברורה "המשיח כבר מגיע!".
המשך הטקסט קורא למאמין להתכונן לביאת הגאולה, לחזור בתשובה ולהיטהר.
בניגוד לחלק מהקנטטות שלו מתקופה זו, הוא לא ביצע את היצירה שוב בעת עבודתו בלייפציג, מכיוון ששם נשמרו חוקי התענית המקובלים, שכוללים גם איסור על ניגון מוזיקה.
הקנטטה פורסמה לראשונה ב-1881 בכרך 28 של "חברת באך", שפרסמה את כל יצירותיו בצורה מסודרת בין השנים 1850-1900.
הקנטטה נכתבה לארבעה סולנים, סופרן, אלט, טנור ובס, למקהלה בת ארבעה קולות ולתזמורת הכוללת אבוב, שני כינורות, ויולה, צ'לו ובאסו קונטינואו שכולל בסון.
ככל הקנטטות שלו בשנה זו, גם הנוכחית מורכבת מאריה ורצ'יטטיב לסירוגין, והסיום הוא כורל.
הלחן לחלק האחרון אבד, בדומה לקנטטה הקודמת, מס' 163 וכיום מבצעים במקומו את החלק האחרון של רי"ב 164. לקנטטה שישה חלקים:
רצ'יטטיב לאלט: Ich will, mein Gott, dir frei heraus bekennen (אני, אלהי, אתוודה בפניך בפתיחות)
אריה לאלט: Christi Glieder, ach bedenket (חברי כריסטוס, אה זכרו נא)
כורל למקהלה: Ertöt uns durch deine Güte (המיתנו באמצעות טובך)
היצירה לא הוקלטה רבות, רק כ-15 פעמים, בהן על ידי מנצחים ידועים כגון גוסטב ליאונהארדט (ב-1983), טון קופמן (ב-1995), מסאקי סוזוקי (ב-1997) וג'ון אליוט גרדינר (ב-2000).
Ben X (קרי: בֶּן אֶקְס) הוא סרט דרמה בלגי-הולנדי, משנת 2007, שגיבורו הוא נער אוטיסט בשם בן, הלומד בבית ספר תיכון מקצועי.
בן מצליח בלימודיו, אך לא מסתדר מבחינה חברתית בבית הספר.
במאי הסרט הוא ניק בלתזר (Nic Balthazar).
הסרט מבוסס על רומן בשם "Nothing Was All He Said", פרי עטו של הבמאי.
בן מתקשה חברתית, הוא מתקרב אל אוהביו ואינו יודע להתרחק משונאיו.
חלק משונאיו הם נערים עבריינים, שגם צוות המורים מפחד מהם.
אף על פי שצוות בית הספר מבין את קשייו של בן, לקותו לא מקנה לו שום סיוע מיוחד או פתרונות נגישות בבית הספר.
אחרי הצהריים, בן נהנה לשחק במשחקי אינטרנט, נגד יריבים שמעולם לא פגש פנים אל פנים; ברשת הוא מתקרא BenX.
הוא גם מתכתב איתם ודרך הרשת החברתית שבאינטרנט, הוא כן מוצא חברים.
הוא אפילו מתקרב אל בחורה, שמעוניינת להיפגש איתו.
היא מוכנה לנסוע לשם כך מהאזור דובר הצרפתית אל האזור דובר הפלמית בבלגיה.
אלא שאויביו מבית הספר מצליחים לחדור אל המדיה החברתית הווירטואלית ולקלקל את חיי החברה שלו גם שם.
הסרט מציג מסכת השפלות קשה, אותה עובר בן – מסכת שגורמת לו לנזק נפשי חמור.
אורך הסרט הוא 93 דקות.
הוא דובר פלמית ומעט צרפתית.
הסרט זכר במספר פרסים במסגרת פסטיבל הסרטים העולמי במונטריאול ובאיסטנבול.
Bermuda Bowl היא אליפות העולם בברידג' לנבחרות לאומיות.
התחרות מאורגנת בכל שנה אי זוגית על ידי התאגדות הברידג' הבינלאומית, בראשי תיבות:WBF.
התחרות הראשונה נערכה בשנת 1950 בעיר המילטון בברמודה.
התחרות הראשונה אורגנה בשנת 1950 על ידי נורמן בך, רואה חשבון ושחקן ברידג' מברמודה ששיחק בנבחרת בריטניה.
התחרות הראשונה הייתה תחרות בין שלוש נבחרות: ארצות הברית, אירופה ובריטניה.
ב-Bermuda Bowl הראשון זכתה נבחרת ארצות הברית.
התחרות התקיימה באותה תקופה אחת לשנה והייתה תחרות בין נבחרת ארצות הברית לבין נבחרות ממדינות אירופה.
בשנים 1957 עד 1975 זכתה הקבוצה הכחולה שיצגה את איטליה שש עשרה פעמים באליפות.
להלן רשימת שינויים והרחבות בתחרות.
1958 - התווספה לתחרות אלופת דרום אמריקה.
1961 - האלופה המכהנת השתתפה אוטומטית בתחרות.
1966 - השתתפו גם נבחרות מיבשת אסיה.
1971 - גם נבחרת אוסטרליה השתתפה.
1974 - התווספה תחרות דומה לנבחרות נשים שנקראת Venice Cup.
1979 - האלופה המכהנת לא השתתפה אוטומטית בתחרות רק משום שהייתה אלופה בפעם הקודמת.
1981 - הנציגות של אירופה הוגדלה בשתי נבחרות.
1983 - ארצות הברית והמדינה המארחת הורשו לשתף שתי נבחרות.
1985 - Bermuda Bowl ו-Venice Cup משוחקות באותו מקום, באותו זמן ובאותו פורמט.
אגוסטין מדלה היה השחקן הצעיר ביותר שהשתתף בתחרות והוא היה בן 15 בלבד.
בהמשך הוא זכה בתחרות כחלק של נבחרת איטליה.
בשנת 1985 סיימה נבחרת ישראל במקום השלישי.
בנבחרת שיחקו: דוד בירמן, שמואל לב (סם לב), אליקים שאופל, שלום זליגמן, יוליאן פרידריך ומיכאל הוכצייט.
בשנת 1976 סיימה נבחרת ישראל במקום השלישי.
בנבחרת שיחקו: ישעיהו לויט, שמואל לב (סם לב), אליקים שאופל, פנחס רומיק, יוליאן פרידריך ומיכאל הוכצייט.
Berna 2VM היא משאית מתוצרת יצרנית המשאיות, הטרוליבוסים והאוטובוסים Berna אשר יוצרה עבור צבא שווייץ בין השנים 1964–1976.
משאיות "Berna 2VM" יוצרו במספר תצורות ושירתו בצבא שווייץ בין השנים 1964–1998.
3 מושבים בקבינה: נהג + 2 אנשי צוות.
Bennie and the Jets או Benny & the Jets (בעברית: בני והסילונים) הוא שיר מאת הזמר אלטון ג'ון שנכלל באלבומו השביעי Goodbye Yellow Brick Road משנת 1973. השיר הולחן על ידי אלטון ג'ון למילותיו של ברני טופין.
זהו אחד השירים הבולטים של הזמר, ועם הפצתו היה להצלחה מסחררת בארצות הברית ובקנדה.
השיר יצא כסינגל ב-1974, יחד עם השיר "Harmony".
תחילה התנגד אלטון ג'ון להוציא את השיר כסינגל, במחשבה שזה ינחל כישלון.
בפועל, הסינגל הושמע רבות בתחנות הרדיו וב-13 באפריל 1974 העפיל למקום הראשון במצעד הפזמונים השבועי של בילבורד הוט 100. במצעד הפזמונים השנתי של בילבורד הוט 100 לשנת 1974, הגיע השיר למקום התשיעי.
ארגוןרשימהמיקוםמקורבילבורד500 שירי הפופ של כל הזמנים184
לשיר בוצעו גרסאות כיסוי רבות.
בין האמנים הבולטים ניתן למנות את ביסטי בויז, שר, פינק ולוג'יק.
אלטון ג'ון - פסנתר, שירה
דייווי ג'ונסטון - גיטרה חשמלית ואקוסטית
די מוריי - גיטרה בס
"Best Day of My Life" (בעברית: היום הטוב ביותר בחיי) הוא סינגל שהוקלט על ידי להקת הפופ-רוק American Authors.
את השיר כתבו חברי הלהקה זאק ברנט, דייב רובין, מאט סאנצ'ס וג'יימס אדם שלי, יחד עם המפיקים אהרון אקטה ושפ גודמן.
השיר הוקלט במקור על ידי מרקורי רקורדס ואיילנד רקורדס ב-19 במרץ 2013, ובהמשך הופיע כרוצעה השנייה במיני-אלבום השלישי של הלהקה, American Authors, וכרצועה השלישית באלבום האולפן הראשון שלהם, Oh, What a Life.
זאק ברנט אמר למראיין ל־Blueprint Magazine, "לאחרונה אנו עושים ניסויים עם הרבה כלים שונים כולל בנג'ו, מנדולינה וכלי הקשה.
המקצבים המושפעים מאפריקה קיבלו תפקיד בולט יותר בשירים שלנו שפתחו את הרעיונות שלנו למנגינות.
אנו תמיד פתוחים לנסות דברים חדשים ואנחנו מתרגשים מאוד ללמוד כלים חדשים ולהתנסות בצלילים חדשים....
"Best Day of My Life" היה רעיון שג'יימס ואני התעסקנו בו.
היה לנו את הטרום-פזמון ואת הפזמון, אבל ברגע שהראנו את הרעיון לשאר החבר'ה הם נכנסו ובנו מחדש את הבתים והוסיפו את פזמון ה-"life" המגומגם.
במבט לאחור, השיר השתנה הרבה מהרעיון הראשוני אבל זה מה שאני כל כך אוהב בו.
אני תמיד אזכור את השיר הזה שהופעל בגיטרות אקוסטיות בחדר השינה הקטנטן שלי בבושוויק, אבל כולנו יחד כלהקה באמת לקחנו את השיר למקום אחר לגמרי."
(ברנט מזכיר את "פזמון ה־life" המגומגמם", כמו בשורה "the best day of my li-i-i-i-ife"; ה"גמגום" מתרחש גם ב"whoa-oh-oh-oh-oh-oh-oh"), ובאמצעותו הוא מתייחס למסורת לירית של גמגום במוזיקת רוק, שנעשתה פופולרית על ידי באדי הולי, דייוויד בואי ("Ch-Ch-Changes"), אלטון ג'ון, ואחרים.
העטיפה עבור הסינגל "Best Day of My Life" כוללת תצלום של קו הרקיע של מידטאון מנהטן, עם בניין האמפייר סטייט במרכז התצלום, מברוקלין מכיוון צפון.
על התצלום נכתב הלוגו של המחברים האמריקאים ברוב הצילום והמילים "American Authors", עם הכיתוב "Best Day of My Life" מתחת.
השיר הגיע למיליון המכירות הראשון שלו בארצות הברית במרץ 2014, ולמיליון השני שלו באוגוסט 2014. השיר דורג כ־2× פלטינה ב־16 ביולי 2014 על ידי איגוד תעשיית ההקלטות האמריקאי (RIAA).
השיר דורג במקום הראשון במצעד בילבורד של שירי פופ למבוגרים 2014. נכון להיום זה עדיין הסינגל היחיד של American Authors שהגיע ל-40 המובילים בארצות הברית.
בתקשורת, השיר הוצג בפרסומות טלוויזיה עבור: חנות שיפוץ הבית הקמעונאית Lowe's שבארצות הברית, ששודרו במהלך הסופרבול, יצרנית הרכב יונדאי בבריטניה ובצרפת, משווק אלכוהול באוסטרליה ועבור ספקית שירותי התקשורת Telecom New Zealand בניו זילנד.
השיר שימש בפרסומות למלונות בסט וסטרן.
השיר שימש בפרסומת אירוע מכירות של פורד.
השיר מופיע בטריילר הסרטים לסרטי איש המסירה, חייו הסודיים של וולטר מיטי בנוסף גם בשעות השידור של סנט וינסנט.
חלק מ"Best Day of My Life" ניתן לשמוע גם בסרט האנימציה אלפא ואומגה, ובסרט 2015, פול בלרט: שוטר קניון 2. השיר שימש בסרט 2015 Top Cat Begins, ומנוגן גם במהלך הקרדיטים בסופו.
הוא שימש גם בגרסה האמריקאית לסרט האנימציה למבוגרים חתול רע.
השיר שימש גם בפרק יומני הערפד "Total Eclipse of the Heart" ("ליקוי מלא של הלב").
לשיר בוצעה גרסת כיסוי על ידי בליין אנדרסון (דארן קריס) וסאם אוונס (קורד אוברסטריט) בפרק משנת 2014 של סדרת הטלוויזיה Glee "New New York" ("ניו יורק החדשה").
American Authors ביצעו את השיר כשהם בתפקיד התולעת האנושית בבכורת העונה הרביעית של אריק אנדרה שואו.
ה־BBC השתמש ברצועה במהלך מונטאז' הסגירה שלהם עבור סיקור הבחירות שלהם לנשיאות ארצות הברית 2016. השיר גם משמש כמוזיקת רקע לתוכנית "No Transmission" של SmartZone TV.
את השיר שרו ארבעת העולים לגמר בעונה השביעית של "הכוכב הבא לאירוויזיון", אור עמרמי ברוקמן, עדן אלנה, אלה לי להב וגאיה שאקי, במשדר ששודר יום לפני גמר התוכנית.
השיר הושמע בכותרות הפתיחה של סיקור של ESPN על אליפות העולם בפוקר בשנים 2013 ו־2014 כמו גם במהלך סיקורם בסדרת המשחקים העולמית של ליגת הילדים 2013. NHL on NBC השתמשה בשיר זה כשיר נושא לפלייאוף גביע סטנלי 2014. קבוצת הכדורסל אוקלהומה סיטי ת'אנדר (NBA) השתמשה בשיר בפעילויות טרום המשחק 15–2014.
"Best Day of My Life" היה חלק מפסקול ה־FIFA 14 לפני שנמחק זמן קצר לאחר יציאת המשחק.
"Best Day of My Life" הופיע גם כרצועה הניתנת לניגון במשחק הווידאו Guitar Hero Live.
"Best Day of My Life" הופיע גם כפסקול במשחק הווידאו Pro Evolution Soccer 2015 של חברת Konami, בתור רצועת הפתיחה (שנשמעת בעת הפעלתו).
אלווין והצ'יפמאנקס והצ'יפטים ביצעו גרסת כיסוי לשיר במהלך סיבוב ההופעות החיות שלהם בשנת 2015 Alvin and the Chipmunks: The Musical.
לשיר בוצעה גרסת כיסוי גם על ידי סטיב איוקי, ג'ניפר הדסון, לואן סנטנה, פיקסי לוט, טאן וייויי וימי אלאד לקמפיין של חברת של, "Make the Future".
השיר מהווה עמוד תווך ברוב תחנות מוזיקת מעליות, המוצג במיקומי קמעונאות אמריקאיים מכל הסוגים.
"Best Day of My Life", היה השיר הרשמי של קמפיין הבחירות הכללי של מפלגת הלייבור לשנת 2017, תחת הכותרת "L-aqwa żmien ta 'pajjiżna." (הזמן הטוב ביותר למדינה שלנו).
"Best Day of My Life" הושמע בסיום תחרות מיס אמריקה 2015, במהלך רגע ההכתרה של קירה קזנצב.
הווידאו קליפ יצא לאור ב־18 באוקטובר 2013, דרך יוטיוב.
הסרטון צולם בברוקלין שבניו יורק.
הוא מתאר אדם העוסק בפעילויות שונות עם מפלצת פרוותית גדולה, לדוגמה, שותים בבר בשם Sweet & Vicious בנוליטה, משחקים כדורסל, מסתכלים על גשר ברוקלין, מקבלים קעקועים תואמים, מבקרים במועדון חשפנות, והולכים לגן שעשועים.
בסוף הסרטון, משתמע כי המפלצת היא חברו המדומיין, אך אז הברמן המבולבל מוצא תמונה של השניים.
זאק ברנט, בריאיון לתוכנית ג'ים וקים מורני (Fresh 102.7 FM, בעיר ניו יורק שבמדינת ניו יורק), הסביר כי הסרטון מתחיל בנוליטה ומסתיים בברוקלין, והמסע של האיש והמפלצת הידידה שלו הוא המוקד של הסרטון.
המסע הזה שזור בתמונות של הלהקה המנגנת והשירה כשהם מטיילים בניו יורק.
"התחלנו במנהטן ועברנו את הגשר למסיבה שהייתה למטה בדמבו.
מה שהיה, ניסינו לעשות היפוך של דבר מסוג ארץ יצורי הפרא.
אתה יודע, במקום שאדם ייכנס לעולם חלומות על מפלצות, איך זה היה אם מפלצת תיכנס לעולמנו ותחווה את ניו יורק ואת ברוקלין ואת כל הדברים האלה.
ולשחק את זה, היה דומה לאני האחר של אחי והשניים האלה, יחד, רק הראו זה לזה את הימים הטובים ביותר בחייהם ("best days of their lives"; רמיזה לשם השיר)."
Common Sense Media סקר את הווידאו עבור ההורים: "אין שום דבר מוטל בספק שיש לדאוג לגביו בקצב האופטימי של השיר, מילות שיר נקיות על השקפת חיים חיובית ועל שאף פעם לא לוותר.
אבל בסרטון המוזיקה הרשמי נראה אדם וחברו המפלצת הפרוותי שותה בבר, הולך למועדון חשפנות ועושה קעקועים.
ילדים ישתעשעו יותר בסרטון המוזיקה המקסים של גרסת הכלבים לסרט "Best Day of My Life", המציג את יום האימוץ של בולדוג בר-מזל אחד במאמץ לקדם אימוץ חיות מחמד."
הקרדיטים לקוחים מתוך הערות האלבום Oh, What a Lifeliner.
זאק ברנט - זמר ראשי, גיטרה
ג'יימס אדם שלי - בנג'ו
Bergen raises היא מוסכמה בברידג' של מענה לפתיחה בסדרת מייג'ור עם התאמה של ארבעה קלפים לפחות.
המוסכמה פותחה על ידי שחקן הברידג' האמריקאי מרטי ברגן.
שימוש במוסכמה זו משנה את המשמעות של הכרזה עם תמיכה של שלושה קלפים בסדרת הפותח.
לאחר הכרזת פתיחה של 1 או 1.
הכרזות המשיב מתארות יד עם לפחות ארבעה קלפים בסדרת המייג'ור בה פתח הפותח.
ההכרזה מבוססת על חוק סך הלקיחות.
תמיכה בסדרת הפותח בגובה 2 מראה 6–9 נקודות ושלושה קלפים בסדרה.
זוהי הכרזה מקובלת גם עבור מי שאינו משתמש במוסכמת Bergen raises.
זוהי מוסכמת Jacoby 2NT המתארת יד עם 12 נקודות או יותר.
בדרך כלל משחקים אותה ביחד עם מוסכמת Bergen raises.
מתארת יד עם 7–9 נקודות ולפחות ארבעה קלפים בסדרת שהכריז הפותח.
זוהי הכרזה המהווה שינוי מהותי בהשוואה למי שאינו משתמש במוסכמה זו.
מתארת יד עם 10–11 נקודות ולפחות ארבעה קלפים בסדרת שהכריז הפותח.
תמיכה בסדרת הפותח בגובה 3 מראה 0–6 נקודות וארבעה קלפים בסדרה.
זוהי הכרזה השונה מההכרזה המקובלת גם עבור מי שאינו משתמש במוסכמת Bergen raises.
מי שאינו משתמש במוסכמה מכריז כך עם תמיכה של שלושה קלפים בסדרת הפותח ו-10–12 נקודות.
זהו שינוי תפיסתי במקום להראות באמצעות ההכרזה יד מזמינה למשחק מלא, מראים יד חלשה באמצעות הכרזה המבוססת על חוק סך הלקיחות.
4 בסדרה אחרת או 3 כאשר הפותח פתח 1
מוסכמה זו מתארת יד עם התאמה של 4 קלפים בסדרת הפותח וקוצר (קלף יחיד או חוסר) בסדרה המוכרזת.
משיב עם יד מקסימלית של 8–9 נקודות או קוצר בסדרה אחרת עשוי להיענות להזמנה ולהכריז 4 או 4.
3 או 3 - בסדרת הפותח
4 או 4 - בסדרת הפותח
הגרסה השנייה של המוסכמה שונה מהגרסה השכיחה במשמעות הכרזת 3 של המשיב.
יתר ההכרזות זהות להכרזות בגרסה השכיחה.
בגרסה זו עשויות להיות שתי משמעויות להכרזת 3 של המשיב.
המשמעות הראשונה היא המשמעות בגרסה השכיחה, כלומר: מתארת יד עם 7–9 נקודות ולפחות ארבעה קלפים בסדרת המייג'ור שהכריז הפותח.
המשמעות השנייה היא יד עם 10–11 נקודות ותמיכה של שלושה קלפים בסדרת המייג'ור שהכריז הפותח.
פותח עם יד המצדיקה בדיקת אפשרות למשחק מלא מול יד של משיב עם 10–11 נקודות מכריז 3. משיב עם יד של 7–9 נקודות וארבעה קלפים בסדרת הפותח מכריז 3 בסדרת המייג'ור שהוכרזה.
זוהי הכרזת sign off, עליה צריך המשיב להכריז Pass.
משיב עם יד של 10–11 נקודות ממשיך לתאר את היד שלו באמצעות הכרזה אחרת.
לא משתמשים במוסכמת Bergen raises לאחר הכרזת אוברקול של שחקן יריב.
משתמשים בה אחרי הכרזת כפל של יריב.
יש המשתמשים במוסכמת Jordan 2NT על מנת להראות יד מזמינה למשחק מלא עם תמיכה של ארבעה קלפים בסדרת הפותח.
"Ben Bazen" הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה, (2018).
הוא יצא לאור ב-4 ביוני 2018, בהוצאת חברת התקליטים דואן מיוזיק קומפני כסינגל השני מתוך האלבום.
השיר הגיע למקום השלישי בטורקיה טופ 20.
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016. כמו כן, הוא הופק על ידי ארסיי אונר גם כן.
"Ben Bazen" מכיל קטעי כלי שתוארו כ"קיציים" (השיר עצמו יצא בקיץ 2018), תוך שהוא מהווה כשיר הנושא של האלבום, Ben Bazen.
הווידאו קליפ הנלווה של "Ben Bazen" הועלה לערוץ היוטיוב של netd müzik ב-4 ביוני 2018, ביום יציאתו של השיר כסינגל.
בתחילתו, ניתן לראות את סימגה יושבת על כיסא שמונח בלב כביש מהיר.
לאורכו, ניתן לראותה כשהיא רוקדת וחוגגת את הקיץ כביכול, תוך שישנה סצנה בה היא מחזיקה זיקוק בצבע ורוד.
נכון לאוגוסט 2023 עומד מונה הצפיות של הקליפ על למעלה מ-72 מיליון צפיות.
אזורתאריך יציאהפורמטחברת תקליטיםמקורכלל העולם4 ביוני 2018הזרמת מוזיקה • הורדה דיגיטליתDMC
Ben Bazen הוא אלבום הבכורה של הזמרת-יוצרת הטורקייה סימגה.
אלבום הבכורה יצא לאור ב-1 ביוני 2018, על ידי חברת התקליטים דואן מיוזיק קומפני.
מתוך אלבום הבכורה יצאו שלושת הסינגלים: "", "Ben Bazen" ו-"Öpücem".
את הקריירה שלה החלה סימגה בשנת 2011, כאשר הוציאה את מיני-אלבום הבכורה שלה, Yeni Çıktı.
המיני-אלבום זכה להצלחה מתונה, אך לא להצלחה לה היא כיוונה.
בעקבות כך, היא חדלה מלהוציא מוזיקה עד שבשנת 2014 הוציאה את סינגל הבכורה שלה "Bip Bip", שכשל מבחינה מסחרית.
בשנת 2015, הגיעה הפריצה הגדולה שלה כאשר הוציאה את הלהיט "Miş Miş", שהפך לאחד מהשירים הטורקיים המצליחים ביותר בכל הזמנים.
הקליפ של השיר צבר למעלה מ-200 מיליון צפיות, מה שהופך אותו לאחד מהקליפים הטורקיים הנצפים ביותר בכל הזמנים.
השיר עצמו כבש את פסגת מצעד טורקיה טופ 20 ושהה שם במשך ארבעה שבועות; אחד מהשירים הבודדים באותם הזמנים שהצליחו לעשות זאת.
בשנת 2016, הוציאה את הלהיט "Yankı", שהצליח להגיע למקום השני במצעד של טורקיה טופ 20 והפך ללהיט ענק בטורקיה.
באותה השנה הוציאה את הלהיט "Kamera".
בשנת 2017, יצא השיר "Prens & Prenses" שזכה להצלחה נאה, אך לא הצליח לשחזר את הצלחת הסינגלים הקודמים שלה.
בהמשך, הוציאה את הלהיט "".
השיר צבר למעלה מ-135 מיליון צפיות.
את המשך הקריירה שלה עשתה כאשר הוציאה את הסינגל "Ben Bazen", שהפך לאחד מהשירים הטורקיים המצליחים ביותר בשנת 2018. השיר צבר למעלה מ-60 מיליון צפיות ותיפקד כסינגל הראשון מתוך אלבום הבכורה הזה.
מיד לאחר מכן הוציאה את הלהיט "Öpücem", שהפך גם הוא לאחד מהשירים הטורקיים המצליחים והנצפים ביותר בכל הזמנים וזאת בנוסף לעובדה שצבר למעלה מ-135 מיליון צפיות.
בשנת 2019, הוציאה את הסינגל המצליח "As Bayrakları", שהגיע למקום הרביעי בטורקיה טופ 20.
"" - השיר יצא לאור ב-29 בנובמבר 2017, כסינגל הראשון מתוך האלבום.
השיר היה לשירה הראשון של סימגה שהצליח לכבוש את פסגת מצעד טורקיה טופ 20 מאז להיטה "Miş Miş", שעשה זאת בשנת 2015. נכון לספטמבר 2020, מונה הצפיות של הקליפ שלו עומד על למעלה מ-138 מיליון צפיות.
"Ben Bazen" - השיר יצא לאור ב-4 ביוני 2018, כסינגל השני מתוך האלבום.
השיר מכיל בתוכו קטעי כלי שתוארו כקטעי כלי קיציים (השיר עצמו יצא בקיץ 2018), תוך שהוא מהווה כשיר הנושא של האלבום עצמו.
נכון לספטמבר 2020, מונה הצפיות של הקליפ עומד על למעלה מ-61 מיליון צפיות.
"Öpücem" - השיר יצא לאור ב-27 בספטמבר 2018, כסינגל השלישי מתוך האלבום.
כשיצא, הגיע השיר למקום השני בטורקיה טופ 20 כאשר נחסם על ידי "Sürgün Aşkımız" של אמרה קאראדומן ודריה אולו, תוך שבהמשך כבש את הפסגה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18.6 מיליון השמעות.
נכון לספטמבר 2020, מונה הצפיות של הקליפ עומד על למעלה מ-135 מיליון צפיות.
Best Friend הוא סינגל שהוקלט על ידי הראפרית האמריקאית סוויטי.
השיר יצא לאור ב-7 בינואר 2021, כסינגל השלישי מתוך אלבום הבכורה העתידי שלה, Pretty Bitch Music.
בשיר משתפת הזמרת והראפרית האמריקאית דוג'ה קאט, והוא הופק על ידי ד"ר לוק, שהפיק גם את הסינגל הקודם של סוויטי, "Tap In" ו-.
השיר קיבל מועמדות בטקס פרסי גראמי ה-64 בקטגוריה שיר הראפ הטוב ביותר.
ב-4 בדצמבר 2020, "Best Friend" יצא לאור בטעות לפני הזמן בפלטפורמות כמו אפל מיוזיק וספוטיפיי.
מאוחר יותר סוויטי הביעה ברשתות החברתיות את אכזבתה מחברת התקליטים, וורנר רקורדס, באשר לטיפול בהוצאת השיר.
היא כתבה: "אני מאוכזבת מאוד מחברת התקליטים שלי, WBR, על שהוציאו מוקדם מדי סינגל שכל כך התרגשתי לגביו.
אני פועלת עם כל צוות הקריאייטיב שלי והייתה חשיפה כזאת מטומטמת של 'best friends'.
הצמא להשפעה ולכסף הוא אמיתי וזה רומס את האמנות של האמנים".
הסינגל הוסר משירותי הסטרימינג ביום שלמחרת.
בחודש יוני 2021 דירג בילבורד את השיר במקום ה-15 ברשימת "50 השירים הטובים ביותר בשנת 2021 עד כה".
מגזין Complex דירג את השיר במקום ה-28 ברשימת "50 השירים הטובים ביותר לשנת 2021 (עד כה)".
הווידאו קליפ הנלווה שצולם לשיר בוים על ידי דייב מאיירס ופורסם בערוץ היוטיוב של סוויטי ב-8 בינואר 2021, בסמוך לצאת הסינגל עצמו.
בווידאו משתתפות סוויטי ודוג'ה קאט, ובו הן נראות במצבים שונים, למשל בנסיעה, בעמידה בתנוחות שונות מול מכונית טסלה מסנוורת, וגם בקפיצה מצוק אל האוקיינוס.
בקליפ מופיע גם הקומיקאי הקנדי-אמריקאי קינג באץ'.
סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ו-"Out Out".
מדינהתאריך יציאה פורמט גרסה חברת תקליטים מקורעולם7 בינואר 2021הורדה דיגיטלית • הזרמת מוזיקהמקוריתוורנר • ארטיסטריארצות הברית12 בינואר 2021רדיו להיטים עכשווייםוורנר רקורדסרדיו עכשווי קצביבריטניה5 בפברואר 2021רדיו להיטים עכשווייםעולם5 במרץ 2021הורדה דיגיטלית • סטרימינגרמיקס
Best I Ever Had הוא סינגל של הראפר הקנדי דרייק.
השיר יצא לאור בשנת 2009, כסינגל מתוך מיני-אלבום הבכורה של דרייק, So Far Gone.
השיר נכלל גם במיקסטייפ הנושא את אותו השם, ובאלבום הבכורה של דרייק, Thank Me Later.
השיר יצא כסינגל השלישי מתוך Thank Me Later בבריטניה ב-11 באוקטובר 2010, כסינגל עם איי-סייד כפול, לצד "Fancy".
בעקבות הפופולריות של הסינגל, הוציא דרייק את So Far Gone כמיני-אלבום הזמין לרכישה.
בשיר דגימות של השירים "Fallin' in Love" של המילטון, ג'ו פרנק וריינולדס ו-"Do It for the Boy" של ליל ויין.
הסינגל הגיע בשיאו למקום השני במצעד הבילבורד הוט 100, והפך לשיר הראשון של דרייק שנכנס למצעד.
הוא נשאר כשיר היחיד של דרייק כאמן ראשי שהגיע למיקום הגבוה ביותר במצעד עד הגעתו של השיר "One Dance" משנת 2016 למקום הראשון.
השיר אף היה מועמד לשני פרסי גראמי בקטגוריות "ביצוע סולו הראפ הטוב ביותר" ו"שיר הראפ הטוב ביותר".
המפיק קיה שיין ייחס לעצמו את הפקת הסינגל וטען כי הוא כתב את השיר עבור דרייק, והעניק לו בעלות חלקית על השיר.
שיין הפיק עבור ליל ויין את השיר "Do It for the Boy", ממנו מופיעה דגימה בשיר.
שיין אף קיבל פרסים מאיגוד ה-BMI על השיר.
דרייק טען כי מעולם לא פגש את שיין והודה כי דגם את שירו של ליל ויין, אך כינה את הטענה לקרדיט כ"לא נעימה".
בתביעה שהוגשה ב-24 ביוני 2010, דרייק נתבע בגין הפרת זכויות יוצרים על ידי פלייבוי אנטרפרייז בגלל טענות שהשיר דוגם את שירם של להקת הרוק האמריקאית המילטון, ג'ו פרנק וריינולדס, "Fallin' in Love" משנת 1975, עליו פלייבוי אנטרפרייז מחזיקה בזכויות היוצרים.
התביעה נשלחה כנגד דרייק, כמו גם חברות התקליטים קאש מאני רקורדס ויוניברסל מיוזיק גרופ, ונטען בה כי פלייבוי "סבלה, ותמשיך לסבול מפציעה בלתי הפיכה" מההפרה לכאורה.
בתביעה נדרש "להשמיד את כל היצירות המפרות".
במסגרת טענתה, פלייבוי טענה גם כי "כל נאשם ידע, או שהיה צריך לדעת באופן סביר, כי הקלטת הקול מוגנת בזכויות יוצרים".
ארגוןרשימהמיקוםמקורבילבורד500 שירי הפופ של כל הזמנים292
הווידאו קליפ לשיר, שבוים על ידי קניה וסט, צולם בברוקלין בבית הספר התיכון הקתולי בישופ פורד.
בקליפ הופעת קמע של הזמרים טריי סונגז, פאבולוס וקונסיקוונס ומפיק השיר בוי-1דה.
ברמיקס הרשמי של השיר מתארחת הראפרית והזמרת ניקי מינאז'.
הרמיקס נכלל במיקסטייפ של מינאז', Beam Me Up Scotty.
אמנים אחרים שהוציאו רמיקסים לשיר כוללים את טאנק, מייז, באסטה ריימס וסוויז ביטס.
במצעד שירי הראפ, הגיע השיר בשיאו למקום הראשון.
מקוםתאריםמכירות בריטניה (BPI) זהב 400,000 ארצות הברית (RIAA) פלטינה ×4 4,000,000
התנאים במקלטים אלו היו ירודים וקשים.
מקלטים אלו נסגרו במהלך המחצית הראשונה של המאה ה-20.
באוסטרליה הדרומית הוקמו שני מקלטים: מקלט אדלייד ו-Home for Incurables, כאשר מקלט אדלייד נהפך למוזיאון ההגירה של אוסטרליה הדרומית ב-2003. המקלט היחיד שהוקם בקווינסלנד היה מקלט דוניץ'.
נכון ל-1857, בוויקטוריה היו תשעה מקלטים, שלושה מהם צמודים לבתי חולים.
עלותם השנתית הוערכה ב-124,250 ליש"ט (בכסף של ימינו: למעלה מ-14.4 מיליון ליש"ט).
נכון לינואר 1860, בניו סאות' ויילס היו 11 מקלטים, שבהם גרו 1,282 איש.
עלותם השנתית הוערכה ב-25,822 ליש"ט (בכסף של ימינו: למעלה מ-3.2 מיליון ליש"ט).
Bennett/Berlin (בעברית: בנט/ברלין) הוא אלבום האולפן ה-41 של זמר הג'אז האמריקאי טוני בנט.
את האלבום הוציאה לאור בשנת 1987 חברת התקליטים קולומביה רקורדס.
כל שירי האלבום נכתבו על ידי אירווינג ברלין.
Bennett Sings Ellington: Hot & Cool (בעברית: בנט שר אלינגטון: חם & קריר) הוא אלבום האולפן ה-48 של זמר הג'אז האמריקאי טוני בנט.
את האלבום הוציאה לאור ב-28 בספטמבר 1999 חברת התקליטים קולומביה רקורדס.
האלבום יצא לאור לרגל חגיגות 100 שנים להולדתו של דיוק אלינגטון.
("איסור מקצועי", ובגרמנית: ) הוא צו של "פסילה מקצועית" לפי החוק הגרמני.
ניתן לתרגם את Berufsverbot לאנגלית כ"איסור מקצועי".
פוסל את המקבל מלעסוק במקצועות או בפעילויות מסוימות על רקע רישום פלילי, הרשעות פוליטיות או חברות בקבוצה מסוימת.
בהתאם לחוק נאצי משנת 1933, חוק לשיקום שירות המדינה המקצועי (ה-), אסרה הממשלה הנאצית בגרמניה על יהודים רבים, אמנים, יריבים פוליטיים ואחרים לעסוק במקצועות מסוימים.
לאחר 1945, שלטונות בעלות הברית במערב גרמניה הנפיקו צווי נגד יוצרי קולנוע פוליטיים מסוימים כמו לני ריפנשטאהל, שקיבלה איסור מקצועי לכל החיים.
ב-28 בינואר 1972, הממשלה הפדרלית וראשי הממשלה של מדינות גרמניה הקימו את ה- (הצו האנטי-רדיקלי).
על פי צו זה, נאסר על אנשים שנחשבו לחברים בארגון קיצוני או מזוהים עמו לעבוד כעובדי מדינה (Beamter), איסור שכלל מגוון עיסוקים במגזר הציבורי כגון הוראה.
הצו הוכרז כתגובה לטרור סיעת הצבא האדום.
היו שהתנגדו ל-, משום שלטענתם סתרה את חופש הבחירה התעסוקתי המובטח בחוקת גרמניה.
החוק הוחל באופן לא אחיד לאחר 1979, ורבות ממדינות גרמניה ביטלו את החקיקה הרלוונטית.
הלנדטאג של סקסוניה התחתונה פרסם גינוי לנוהג ה-Berufsverbot.
מדינות אחרות, כמו בוואריה, עדיין מיישמות את הצו.
התייחסות חוקית של מועצת אירופה
לפחות במקרה אחד (ווגט (Vogt) נגד גרמניה, 1995), בית הדין האירופי לזכויות אדם מצא את גרמניה מפרה את אחריותה לאזרח.
דורותיאה ווגט הייתה מורה שפוטרה כי הייתה חברה פעילה במפלגה הקומוניסטית הגרמנית.
הקביעה שזכות האזרח הופרה התבססה על סעיף 10 (הזכות לחופש הביטוי) וסעיף 11 (הזכות לחופש ההתכנסות וההתאגדות) של האמנה האירופית לזכויות אדם.
לאחר מכן התפשרה עמה הממשלה על מתן פיצוי על זמנה ללא משכורת מלאה, הוספה לזכויות הפנסיה שלה באותה תקופה, וכן נזקים ועלויות צנועות נוספות.
Bernie's Tune (בעברית: הלחן של ברני) הוא סטנדרט ג'אז משנת 1952. המנגינה נכתבה על ידי , עם מילים שנוספו מאוחר יותר על ידי ג'רי ליבר ומייק סטולר.
הקלטת הרביעייה של הסקסופוניסט והמלחין האמריקאי ג'רי מאליגן, באלבום באותו שם משנת 1952, שבו הופיע גם צ'ט בייקר בחצוצרה, זכתה לפופולריות.
כאמור, את היצירה הלחין למעשה, מלחין מוכר פחות בשם ברני מילר, שכתב גם את הלחן "Loaded", שגם אותו ניגנו בין השאר צ'ט בייקר והסקסופוניסט סטן גץ.
המנגינה הייתה פופולרית בקרב מוזיקאי ג'אם של אותה התקופה, אם כי המידע על המלחין ("ברני" מילר) עצמו מועט: ידוע רק שהיה נגן פסנתר מ-וושינגטון די.סי.
מאליגן העלה השערה שעד שהוא גילה את כל מנגינותיו של ברני, ברני כבר נפטר.
מאוחר יותר, מאליגן המציא מנגינה חדשה שהתאימה ליצירה המקורית וזכתה לשם "רכילות סרק".
BepiColombo היא משימה ששוגרה לחלל על ידי סוכנות החלל האירופית, בשיתוף עם הסוכנות היפנית לחקר החלל, במטרה להגיע למסלול סביב כוכב חמה ולבצע חקר של אפקט יחסותי ותיאוריות כבידה ומדידות נוספות של כוכב הלכת.
השיגור בוצע בשנת 2018 וצמד גשושיות צפוי להגיע למסלול סביב חמה בשנת 2025.
המשימה נקראה על שם ג'וזפה קולומבו, מדען איטלקי שהשתתף בפיתוח תאוריית מקלעת כבידתית.
התוכנית אושרה בשנת 2009 עם כוונה לשיגור בשנת 2014. השיגור בוצע ב-20 באוקטובר 2018 ממרכז החלל הגיאני בעזרת משגר מדגם "אריאן 5".
בקרת טיסה מבוצעת ממרכז הבקרה בדרמשטדט.
המשימה כוללת מספר לווייני משנה שצפויים להתחיל עבודה מתואמת לאחר הגעה למסלול סביב כוכב חמה.
עלות כוללת של הפרויקט היא כשני מיליארד דולר
הגעה למסלול המתוכנן מבוצעת על ידי מנוע יונים ותשע מקלעות כבידתיות.
ב-15 באוקטובר 2020 הגשושית עברה ליד נגה.
ב-1 באוקטובר היא עברה 199 ק"מ מכוכב חמה.
היא עברה ליד כוכב הלכת גם בשנת 2022 ו-2023. כיום, בתחילת 2024 החללית נמצאת במסלול סביב כוכב חמה שהוא דומה למסלול הסופי.
מעבר למסלול הסופי סביב כוכב חמה והפרדת לוויינים מתוכננים ל-5 בדצמבר 2025. המשימה צפויה להסתיים בשנת 2028.
יחידת הנעה Mercury Transfer Module (MTM) כוללת מנוע ומיועדת למעבר הגשושית ליעד.
היחידה נבנתה על ידי סוכנות החלל האירופית.
יחידה מסלולית Mercury Planetary Orbiter (MPO) כוללת מכשירי מדידה.
משקל היחידה הוא 1,150 ק"ג כולל פאנל סולארי שמספק 1,000 ו"ט.
על היחידה הותקנו 11 מכשירים מדעיים שנבנו במספר מדינות.
ציוד תקשורת פועל ב-X-band ו-Ka-band.
היקף המידע הוא 1,550 גיגהביית בשנה.
קליטת הנתונים תבוצע בתחנת קרקע בספרד.
משקלה 285 ק"ג ועליה הותקנו חמישה מכשירי מדידה וכולל פאנל סולארי שמספק 90 ו"ט.
היקף המידע הוא 160 גיגהבייט בשנה.
קליטת הנתונים תבוצע במרכז בקרה ביפן.
צמד לוויינים מתואמים (סביב הפלנטה כוכב חמה) צפויים לאפשר למדידת אפקט יחסותי ותיאוריות כבידה.
"Best Friends" (בעברית: "חברים הכי טובים") הוא שיר של הזמר-יוצר הקנדי דה ויקנד.
השיר שוחרר כרצועה התשיעית באלבום האולפן החמישי שלו, Dawn FM, הוא נכתב על ידי דה ויקנד ודה-הילה ומופק על ידי השניים עם הפקה נוספת תחת ואנאוטריקס פוינט נוור, מקס מרטין ואוסקר הולטר.
השיר הגיע לשיא במקום ה-54 במצעד הסינגלים בבריטניה ובמקום ה-60 בבילבורד הוט 100. גרסת הרמיקס של השיר כוללת את סאמר ווקר.
BeppoSAX היה טלסקופ ששוגר כמיזם משותף של איטליה והולנד בשנת 1995. הוא כלל מכשירים לביצוע תצפיות בתחום קרני רנטגן.
החללית נקראה על שם מדען איטלקי בפו אוקיאליני שפעל בתחום.
החללית הייתה יוזמה משותפת של סוכנות החלל האיטלקית וסוכנות לחקר החלל ההולנדית.
חללית נבנתה על ידי חברות מאיטליה.
רוב המכשירים שהותקנו על החללית נבנו באיטליה והיתר בהולנד ועל ידי מדעני סוכנות החלל האירופית.
תחום רגישות כולל היה kEv 300- kEv 0.1.
המידע שהתקבל בהיקף עד 450 מגהביט נשמר בחללית.
כאשר היא הייתה עוברת מעל תחנת קרקע במרכז החלל לואיג'י ברוליו הנתונים היו מועברים בקצב 60–100 קילוביט בשנייה.
בחללית הותקנו ספקטרומטרים בתחומים שונים, רגשים ומצלמה (נבנתה בהולנד).
השיגור בוצע מנמל החלל קייפ קנוורל בעזרת משגר מדגם אטלס 1 ב-30 באפריל 1996. החללית פעלה עד לשנת 2002.
ההישג הידוע ביותר של החללית הוא חקר בתחום התפרצויות גמא.
Besa (בעברית: בסה) הוא אלבום הבכורה של הזמרת האלבנית בסה.
את האלבום הוציאה בשנת 2006 לאור חברת התקליטים טאטו רקורדס.
הוא מונה אחת עשרה רצועות, כולן מושרות באלבנית.
הראשון, "Më beso" בהשתתפות פרודקט 28, פורסם בשנת 2003. ב-2005 יצא לאור הסינגל השני, "Zonja dhe Zotërinj".
הסינגל האחרון, "Lëshoje hapin", יצא כמה ימים לפני הוצאת האלבום כולו.
"Bensonhurst Blues" (ידוע גם בשם "Bui, bui, bui" על פי מילות הפזמון) הוא שיר שנכתב על ידי ארטי קפלן וארתור קורנפלד .
השיר יצא לראשונה לאור בשנת 1971, באלבומו של קפלן "Confessions Of A Male Chauvinist Pig" (בעברית: "וידוייו של חזיר שובינסטי").
הזמר ההולנדי אוסקר בנטון הקליט את השיר בשנת 1973 עבור אלבום הבלוז שלו "Bensonhurst".
בשנת 1981, הקליט בנטון גרסה נוספת עבור פסקול הסרט הצרפתי "Pour la peau d'un flic" (בעברית: "סיפורו של שוטר") בכיכובו ובבימויו של כוכב הקולנוע הצרפתי, אלן דלון.
גרסה זו שוחררה מאוחר יותר על ידי חברת התקליטים EMI וזכתה להצלחה באירופה.
השיר מופיע גם בסרט הקולנוע הצרפתי "La Bûche" משנת 1999.
השיר הוקלט במספר שפות שונות.
הזמר אדריאנו סלנטנו הקליט גרסה באיטלקית של השיר בשם "Vengo Dal Jazz" באלבומו משנת 2004.
השיר הוקלט ברומנית על ידי מרגרטה פסלארו ואאורליאן אנדרסקו.
הזמר דימיטרי טמפוסיס הוציא גרסה ביוונית לשיר בשנת 1982.
בשנת 1977 הקליטה לילי איבנובה גרסה בבולגרית של השיר.
"בנסונהארסט" היה אזור מגורים בדרום-מערב ניו יורק, וחלק של שכונת ברוקלין, שנחלקה בין מהגרים יהודים ואיטלקים.
לאחר מלחמת העולם השנייה עזבו היהודים את השכונה, והאזור נשלט על ידי האיטלקים, ובו התפרסמו הגנגסטרים הגדולים של ניו יורק, באזור המכונה כיום "איטליה הקטנה".
הבתים בשיר הם במקצב דיבור בסגנון ג'אז-בלוז, כאשר הפזמון מורכב מהמוטיב החוזר "בּוּ בּוּי בּוּי", בסגנון נעימה חסידית-יידישאית.
"Best Days of Your Life" (בתרגום חופשי לעברית: "הימים הטובים ביותר בחייך") הוא סינגל של הזמרת האמריקאית קלי פיקלר, שיצר ב-30 בספטמבר 2008 בהוצאת חברת התקליטים BNA רקורדס.
השיר נכתב על ידי קלי פיקלר וטיילור סוויפט, והופק על ידי כריס לינדסי.
נכון לפברואר 2025, השיר הושמע למעלה מ-29 מיליון פעמים בספוטיפיי, ולמעלה מ-27 מיליון פעמים ביוטיוב.
"Berghain" (בעברית: "ברגהיין") הוא סינגל של הזמרת והיוצרת הספרדייה רוסליה, שיצא לאור ב-27 באוקטובר 2025 כסינגל המוביל מתוך אלבומה הרביעי Lux, הצפוי לצאת ב-7 בנובמבר 2025 בחברת קולומביה רקורדס.
השיר מאופיין בשילוב של אלמנטים אופראיים, תזמורתיים ואלקטרוניים, ומאחד בין מוזיקה קלאסית, טכנו ופלמנקו עכשווי.
ביצירה משתתפים הזמרת האיסלנדית ביורק והמוזיקאי האמריקאי איב טיומור, והיא מלווה בביצוע של התזמורת הסימפונית של לונדון בניצוחו של דניאל ביארנסון.
לאחר הצלחת אלבומה הקודם Motomami משנת 2022, חזרה רוסליה לפרויקט חדש שבישר על שינוי אמנותי וסגנוני.
השיר נכתב והופק בידי רוסליה בשיתוף עם ביורק ואיב טיומור, ומהווה את הפתיחה האמנותית של האלבום Lux.
רוסליה, שעברה הכשרה קלאסית במוזיקה ובפלמנקו במשך למעלה מעשור בבית הספר הגבוה למוזיקה של קטלוניה (ESMUC), רואה בשיר זה מימוש של חיבור בין עולמות המוזיקה הקלאסית והפופולרית.
העיבוד כולל תזמורת מלאה של כלי מיתר, מקהלה גדולה ושירה אופראית בגרמנית ובספרדית.
רוסליה תיארה את האלבום כולו כ"מסע רוחני על נשיות, טרנספורמציה וגאולה", והסינגל "Berghain" משמש הצהרת כוונות אמנותית לכך.
לפני יציאת השיר רוסליה רמזה עליו באמצעות תווי נגינה וקליפ קצר שבו נראתה תזמורת לבושה שחור צועדת בעקבותיה ברחוב.
לפי ההודעה לעיתונות, "Berghain" מתואר כ"מרכז התזמורתי הגדול" של תנועת האלבום השנייה, המשלב התבוננות פנימית רכה עם עוצמה קולנועית רחבה.
השיר הוא הסינגל הראשון מתוך אלבומה הקרוב של רוסליה, Lux, שעתיד לצאת ב-7 בנובמבר 2025 בחברת התקליטים קולומביה רקורדס.
השיר מופיע כשיר השישי באלבום, במסגרת החלק השני שלו.
השיר הופק במשותף על ידי רוסליה, נואה גולדשטיין , ג'ייק מילר וסר דילן .
העיבוד המוזיקלי מבוצע על ידי התזמורת הסימפונית של לונדון בניצוח המנצח האיסלנדי דניאל ביארנסון.
השיר והקליפ חוברים יחד כאלגוריה למסע של כאב, חרטה והתחדשות, כשבלב העלילה עומד לב שבור המסמל פצע רגשי ורוחני.
השיר משלב בין אופרה גרמנית, מוזיקה תזמורתית מערבית ואלקטרוניקה עכשווית, בהשראת ויוואלדי ובאך, לצד מקצבים המזכירים פלמנקו ורגאטון.
השילוב בין תזמורת סימפונית מלאה, שירה נשית רבת שכבות וסינתיסייזרים יצר צליל תיאטרלי שהמבקרים תיארו כ"חציית גבולות בין קודש לחול".
מבקרים ציינו כי השיר חוזר לנושאים רומנטיים ותיאטרליים שרוסליה רמזה להם בעבר, כמו במקטעים מתוך השירים "Aislamiento" ו-"Reniego", שבהם שולבו מקהלות עדינות וכלי מיתר עשירים.
רוסליה שרה בשיר בגרמנית ובספרדית, ביורק שרה בחציו השני של השיר באנגלית, ואיב טיומור חותם את השיר גם כן באנגלית.
מחציתו הראשונה של השיר מבוססת על עיבוד למיתרים ושירתה האופראית של רוסליה.
במחצית השנייה של השיר ביורק נוטלת את ההובלה, וזוהי שיתוף הפעולה השני של השתיים, לאחר הסינגל המשותף "Oral" משנת 2023.
שם השיר מתייחס למועדון "ברגהיין" שבברלין – אחד ממועדוני הטכנו הידועים בעולם, הנחשב למוקד של תרבות חופש, זהות ומיסטיקה עכשווית.
במקביל למשמעותו המוזיקלית, השם נושא משמעות לשונית – צירוף של שמות השכונות פרנצלאואר ברג ופרידריכסהיין.
המועדון המשמש בקליפ כמטפורה לשחרור, טוהר ולידה מחדש.
הקליפ בוים על ידי ניקולס מנדס, שעבד רבות עם רוסליה בעבר, וצולם בוורשה, ברצלונה וברלין.
הקליפ מציג את רוסליה כאלמנה המתמודדת עם אבלה, כשאותה מלווה תזמורת בסצנות יומיומיות שהופכות לדימויים מיסטיים וסמליים.
בקליפ נראית רוסליה לבושה בבגדי אבל, מבצעת פעולות יומיומיות כמו גיהוץ שמלה אדומה ומכבסת בגדים לבנים, המתפרשות כטקסי טיהור וחרטה.
בתחילת הקליפ רוסליה נראית בדירתה, מוקפת בתזמורת ובמקהלה ששרות בגרמנית, והיא משיבה להן בשירת פלסט עדינה.
בהמשך היא נראית בחדר בית חולים, מחוברת למכשיר א.ק.ג, ושרה בספרדית בקול שמדגים את הכשרתה הקלאסית.
בסצנת אחרת, היא נראית צועדת ברחוב בחולצה לבנה של המותג "CentsdeCels" כשמאחוריה צועדת תזמורת כשעל החולצה מודפסת הכתובת "My intrusive thoughts sound like this".
כשחוזרת לדירתה, היא מוצאת חיות יער, ובהן שועלים ואיילים, שמאכלסות את הבית הריק.
ביורק מופיעה כציפור דרור ואומרת לרוסליה: "הדרך היחידה להציל אותנו היא באמצעות התערבות אלוהית".
איב טיומור מופיע כרוח מטרידה ואומר לה: "אזיין אותך עד שתאהבי אותי".
בסיום הקליפ רוסליה מתעוררת במיטתה והופכת ליונה ועפה משוחררת — רמז לריפוי ולשחרור רגשי.
הקליפ כולל אזכורים חזותיים לסרט האנימציה "שלגיה ושבעת הגמדים" (1937) של דיסני, וכן ייתכן שמושפע מסדרת הצילומים "After Hours" (2013) של הצלם פיליפ קמיניאק, שתיעדה חיות בר במועדון הברגהיין בברלין.
במהלך הסרטון מופיעים סמלים בולטים כגון מדליון לב מזהב עם אבן גארנט – אבן הלידה של חודש ינואר, המזוהה עם תשוקה, אהבה נצחית וחידוש רגשי – שנחשבת כרמז לקשר העבר של רוסליה עם הזמר ראו אלחנדרו, שנולד בינואר.
במהלך הקליפ רוסליה לוקחת את המדליון לחנות תכשיטים, שם נאמר לה שלא ניתן לתקן אותו, מה שמסמל לב פגוע ובלתי ניתן לריפוי.
ברקע החנות מופיעה יצירתו של לאונרדו דה וינצ'י "הגבירה עם ההרמין", המשמשת סמל לטוהר, אצילות ושינוי רוחני — ערכים המאפיינים גם את האלבום.
בסצנה הסוגרת את הקליפ, המדליון נראה שוב - כשהוא מושלם ולא פגום יותר.
הקליפ כולל גם סצנה שבה רוסליה מאכילה שועל, סמל נוסף שנקשר לאלחנדרו, המשתמש בשם הבמה "El Zorro" ("השועל") בפרויקטים האמנותיים שלו.
עוד מופיעים סמלים מיסטיים כגון יונה לבנה וצבי בוכה דם שחור כסמל לתום פגוע ולעצב עמוק.
מבחינה סגנונית, הקליפ מהווה מחווה לאופנת פריז של שנות ה-2000, עם שימוש בפריטי וינטג' מארכיונים של מעצבים מובילים.
רוסליה והסטייליסט שלה, חוסה קריול, שילבו בקליפ פריטים נדירים מעיצובי ניקולא ז'סקייר לתקופתו בבלנסיאגה.
באחת הסצנות המרכזיות לובשת רוסליה שמלת טוניקה מעונת אביב 2004 של בלנסיאגה, בעיצובו של ז'סקייר, הכוללת מחשוף עמוק וחצאית מיני קפלים עם חתכים בצדדים אותה שילבה עם נעלי עקב בסגנון בלרינה ועם סרט אדום לשיער.
היא לבשה גרסה שחורה של שמלה ורודה בעיצובו של אלכסנדר מקווין מקולקציית סתיו 2002, עם שרוולים קרועים ונפוחים ומחשוף עגול.
נעליה היו סנדלים מעוטרים בחרוזים מקולקציית אביב 2003 של מקווין, שעוצבו עם שרשראות תפילה ותליון צלב, כמחווה לדימויים קתוליים המלווים את האלבום.
בהמשך הקליפ היא לובשת צעיף אפור עם שוליים מקולקציית אביב 1997 של בית האופנה ז'יבנשי, מתקופתו של לי מקווין בבית.
הסיום מציג את רוסליה שוכבת במיטה כשהיא לבושה בגופיית כפתורים מקולקציית אביב 2003 של מקווין, המשמשת כמעין "פיג'מה אופנתית".
המבקרים היללו את השיר על העומק האמנותי, החדשנות הסגנונית ויכולת רוסליה לאחד בין תרבות גבוהה לפופולרית.
מגזין רולינג סטון הפיליפינים תיאר את השיר כ"רגע קולנועי מתפרץ" שחורג מגבולות הפופ המקובלים ומשלב דרמה תזמורתית עם אנרגיה של מועדון לילה.
המבקר קארלס טוריביו כתב כי רוסליה "מגדירה מחדש את המוזיקה העכשווית באמצעות אומץ וניסויים חסרי פחד".
המוזיקולוגית מגדה פולו פוח'אדאס פירשה את היצירה כ"מסע גאולה נשית ומיסטית", שבו רוסליה "מתה ונולדת מחדש בדמות ישו מודרני".
הווידאו-קליפ פורש כטקסט רב-שכבתי על אהבה אבודה, טיהור פנימי וגאולה דרך אומנות, ובו מתמזגים מוטיבים דתיים, פסיכולוגיים ופמיניסטיים.
ארגוןרשימהמיקוםמקורבילבורד100 השירים הטובים ביותר לשנת 202534הגרדיאן20 השירים הטובים ביותר לשנת 20251
Best Selection 2010 הוא אלבום אוסף יפני של להקת הבנים הקוריאנית TVXQ.
האלבום יצא ב-17 בפברואר 2010 ומכר 228,000 עותקים ביום הראשון.
עד סוף השבוע הראשון מכר האלבום 413,000 עותקים, מה שהפך אותו לאלבום הראשון של TVXQ שהגיע למקום הראשון בדירוג השבועי.
("איך התאהבתי בך?") (מתוך מסע ההופעות הרביעי)
呪文: Mirotic ("כישוף: Mirotic) (מתוך מסע ההופעות הרביעי)
Bolero (מתוך מסע ההופעות הרביעי)
Summer Dream (מתוך מסע ההופעות השלישי)
Rising Sun (מתוך מסע ההופעות השני)
Love in the Ice (מתוך מסע ההופעות השלישי)
甘く果てしなく ("מתוק עד אין סוף")
השירים המסומנים אלו שירים שנבחרו בידי כל אחד מחברי הלהקה.
מיקסים של ארבע ההופעות שהיו ל-TVXQ ביפן עד כה.
Better Dayz הוא אלבום הסטודיו החמישי שיצא לאחר מותו של הראפר האמריקאי טופאק שאקור, הרביעי שנוצר בלי מעורבותו והאלבום הכפול האחרון שלו עד כה.
הוא יצא לאור בנובמבר 2002 ודורג במקום ה-5 במצעד הבילבורד 200.
האלבום כולל אוסף של חומרים שלא ראו אור בעבר מתקופת 'מקאוולי' כשחתם בחברת התקליטים Death Row Records, והוא הופק על ידי Johnny "J", Jazze Pha, פרנק ניטי ו-E.D.I.
רוב השירים נוצרו מרמיקסים שהוסיפו לחומר שלא נערך, והוא כולל את השיר "Military Minds" שהיה אמור להיות חלק באלבום של טופאק בשיתוף פעולה עם Boot Camp Clik ששמו "One Nation",אך הוא מעולם לא יצא לאור.
הוא כולל 23 הקלטות מהשנים 1995–1996 שנערכו והוספו להם זמרים אורחים.
הסינגל "Thugz Mansion" מופיע באלבום ב-2 גרסאות: גרסה אקוסטית עם הזמר נאז שהיא בעלת קליפ, ואת גרסת ההיפ הופ עם אנטוני המילטון.
ב-31 בינואר 2003 Better Dayz הגיע פעמיים למעמד פלטינה בארצות הברית ו-3 פעמים מעמד פלטינה בקנדה (מעל 300,000 עותקים).
השיר "Ghetto Star" הופיע בפסקול במשחק הווידאו 25 To Life.
Best Thing I Never Had (בעברית: הדבר הטוב ביותר שאף פעם לא היה לי) הוא שיר של הזמרת האמריקאית ביונסה מאלבומה הרביעי 4 השיר יצא לאור כסינגל השני מן אלבום ב-1 ביוני 2011. השיר נכתב על ידי בייבי פייס, ג'יי קיו וביונסה נואלס, והופק על ידי סימבוליק וואן.
השיר הוא שיר מסוג פופ - R&B, ובמקור לא נכתב כבלדה.
מילות השיר מדברות על נקמה וקארמה.
הזמרת שרה על כך שאינה רוצה להיות שבורת לב, וכיצד היא שמחה להשאיר את החבר שלה מאחור, כיוון שאינו מזהה את הפוטנציאל לחיים מאושרים איתה.
ביונסה ציינה כי השיר אמור לגלות עניין לכל מאזין, ללא קשר למינו.
"Best Thing I Never Had" קיבל ביקורות חיוביות רבות ממבקרי המוזיקה, שטענו שהשיר הוא המשך של שיר העבר של ביונסה "Irreplaceable", כי שניהם מדוברים על נושאים דומים.
נוסף על כך, המבקרים שיבחו את קולה של ביונסה, ואת פתיחת השיר.
"Best Thing I Never Had" הוא בין השירים המצליחים מאלבומה של ביונסה "4", הוא הגיע למקום ה-16 במצעד בילבורד הוט 100 של ארצות הברית, ולמקום ה-4 במצעד ההיפ הופ וה-R&B של ארצות הברית.
כמו כן, השיר הגיע למקום ה-3 בבריטניה, ולמקום ה-2 באירלנד.
השיר הגיע למעמד פלטינה באוסטרליה, בשוודיה ובארצות הברית עם מכירות של מעל ל-1,000,000 עותקים.
בנוסף, הוא הגיע למעמד זהב בניו זילנד, בקנדה ובבריטניה.
הקליפ של "Best Thing I Never Had", בוים על ידי דיאן מרטל, וצולם במחוז וסטצ'סטר ב-15 ביוני 2011, ובפורט גרין, ברוקלין, ב-16 ביוני 2011. ב-20 ביוני 2011, ביונסה פירטה על שמלת הכלולות שהיא לובשת בקליפ.
היא אמרה שזו שמלה של חברת האופנה "Barachi" שהיא ראתה בחלון ראווה לפני כשנה כשהייתה בטקס פרסי הגראמי.
לפני צילום הווידאו, נואלס נזכרה בשמלה, שהיא כפי שתוארה "פנטזיה יפה", וכשחברי קבוצת המחקר שלה התקשרו, התגלה כי השמלה הייתה עדיין בחנות.
בקליפ נראית ביונסה בשמלת כלה, מתכוננת לחתונתה ונזכרת במאהב הקודם שלה, שלעולם לא נתן לה את תשומת הלב שהגיע לה.
מבקרים שיבחו את מראה של ביונסה בשמלת כלה, ושיבחו את יכולתה לשיר ישירות למצלמה.
ב-26 ביולי 2011, הודיעה נואלס על כוונתה לבצע וידאו קליפ חלופי לשיר.
היא ביקשה ממעריציה לשלוח אליה תמונות מיום חתונתם, או תמונות על חוויות מיום הנשף הבית ספרי, אשר יכללו בגרסה החדשה לקליפ.
הווידאו החלופי תוכנן לצאת בחודש ספטמבר, 2011 אך יצא בסופו של דבר ב-11 באוקטובר באותה השנה.
Best Life (בעברית: החיים הטובים ביותר) הוא שיר שהוקלט על ידי הראפרית האמריקאית קארדי בי, בשיתוף עם צ'אנס הראפר.
השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.
עם יציאתו נכנס השיר אל המקום ה-66 במצעד של קנדה, וה-39 במצעד הבילבורד הוט 100.
השיר נכתב על ידי קארדי בי, צ'אנס הראפר, ג'ורדן ת'ורפ, מת'יו סמואלס ואלן ריטר והופק על ידי סמואלס וריטר.
מילות השיר כשמו, מדברות על כך שיש לשאוף לחיות את החיים הטובים ביותר בשילוב עם מחשבות חיוביות.
מפיו של מגזין הגרדיאן, נטען כי בשיר מתייחסת קארדי בי לטופאק שאקור ולכמה מיצירותיו.
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה.
ביוטיוב זכה השיר להצלחה רבה גם כן, כאשר צבר למעלה מ-19 מיליון צפיות בסך הכל.
בספוטיפיי צבר השיר למעלה מ-70 מיליון השמעות בסך הכל.
עם יציאתו נכנס השיר אל המקום ה-39 במצעד הבילבורד הוט 100.
מדינהתוארמכירותארצות הברית (RIAA)זהב500,000 מכירות + הזרמת מדיה בלבד
נפטיאניק (ברוסית Нефтяник; כונה בעבר בשם "BetBoom ארנה") הוא אצטדיון כדורגל באופה, המשמש כמגרש הבית של מועדון הכדורגל "אופה".
נפתח בשנת 1967. שופץ בשנים 2012–2015, המשחק הראשון לאחר השיפוץ התקיים ב-9 באוגוסט 2015 במסגרת אליפות רוסיה בכדורגל.
"אופה" אירחה את אלופת רוסיה, קבוצת הפאר "זניט" (שניצחה 0:1).
האצטדיון כולל כר דשא מלאכותי עם מערכת חימום אוטומטית, מערכות השקיה, מושבים עבור 15,132 צופים, מסלולי ריצה לאתלטיקה באורך 400 מטרים, לוח תוצאות אלקטרוני ודיגיטלי ומבנה מינהלה.
ביולי 2021 שונה שם האצטדיון ל"BetBoom ארנה", על שם הספונסר של קבוצת אופה, "BetBoom".
ברם, ביולי 2022 הוחזר שמו הקודם.
Better Love (בעברית: אהבה טובה יותר) הוא שיר באנגלית שנכתב והולחן על ידי דייוויד שנדון וקתרין דוסקה ובוצע על ידי קתרין דוסקה.
השיר יצא לאור ב-6 במרץ 2019. השיר ייצג את יוון באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור היוונית.
(בעברית: המיטב...) הוא אלבום הלהיטים הראשון של הזמרת-יוצרת האוסטרלית סיה.
האלבום יצא לאור ב-30 במרץ 2012, על ידי חברת התקליטים Inertia.
כמו כן, בתוך האלבום נכלל להיטה "Soon We'll Be Found".
עם יציאתו נכנס האלבום אל המקום ה-27 במצעד האלבומים האוסטרלי.
באלבום האוסף הזה נכללים שירים מתוך אלבומיה של סיה; Healing Is Difficult, , , ו-We Are Born.
כמו כן, כללה סיה באלבום את להיטה "Titanium", שיצא ביחד עם דייוויד גטה.
Better (בעברית: טוב יותר) הוא סינגל שהוקלט על ידי הזמרת הישראלית עדן אלנה.
השיר יצא לאור ב-10 בדצמבר 2018, על ידי חברות התקליטים ארומה מיוזיק ואן אם סי יונייטד.
השיר נכתב והולחן על ידי ג'וני גולדשטיין ורומאו טסטה והופק על ידי גולדשטיין, השיר בסגנון הרית'ם אנד בלוז.
הסינגל עצמו זכה לסיקור מיוסי חרסונסקי אשר ציין את השיר בחיוב והעניק לו ארבעה כוכבי זהב וחצי מתוך חמישה.
הווידאו קליפ המלא שיצא עבור השיר, בוים על ידי ברק בכור והועלה לערוץ היוטיוב של עדן אלנה ב-10 בדצמבר 2018. בקליפ ניתן לראות את אלנה יוצאת מלימוזינת פאר, נפגשת עם בחור על צל ירח ושרה עם מיקרופון על רקע הירח בשמלה קצרה את השיר.
Better in Time (בעברית: ישתפר עם הזמן) הוא סינגל שהוקלט על ידי הזמרת-יוצרת הבריטית ליאונה לואיס, מתוך אלבום הבכורה השני שלה, Spirit.
השיר יצא לאור ב-9 במרץ 2008, על ידי חברות התקליטים סייקו מיוזיק וג'יי רקורדס, כסינגל השלישי מתוך האלבום.
האיי-סייד של השיר הוא הלהיט "Footprints in the Sand".
עם יציאתו נכנס השיר אל המקום השני במצעד הסינגלים הבריטי.
השיר נכתב על ידי ג'יי.
רותם ואנדראה מרטין והופק על ידי ג'יי.
איגוד תעשיית ההקלטות הבריטי העניק לשיר את תואר הזהב על מכירות של למעלה מ-400,000 עותקים במדינה, מה שהופך אותו לאחד משיריה הנמכרים ביותר של לואיס.
כמה שנים לאחר צאתו, עלה השיר לרשת הזרמת המדיה, ספוטיפיי.
הווידאו קליפ הרשמי של השיר הועלה לערוץ היוטיוב של ליאונה לואיס באוקטובר 2009. בתחילת הקליפ, ניתן לראות את לואיס יושבת על כיסא, תוך שהתמונה מוצגת בשחור-לבן.
בהמשך, ניתן לראות צילום בצבע ואת לואיס רוקדת לצלילי השיר.
את הקליפ ביימה סופי מולר.
נכון למרץ 2020, מונה הצפיות של הקליפ עומד על למעלה מ-165 מיליון צפיות.
מקוםתאריםמכירותאוסטרליה (ARIA)זהב35,000איטליה (FIMI)פלטינה70,000בריטניה (BPI)זהב400,000גרמניה (BVMI)זהב100,000דנמרק (IFPI Denmark)זהב15,000
Better Together הוא המיני-אלבום הראשון של להקת הפופ האמריקאית פיפת' הרמוני.
המיני-אלבום יצא לאור ב-18 באוקטובר 2013 על ידי חברות התקליטים אפיק רקורדס וסייקו מיוזיק.
מתוך המיני-אלבום יצא הסינגל היחיד "Miss Movin' On".
המיני-אלבום הגיע למקום השני במצעד האלבומים הלטיניים.
אלבום הרמיקס Better Together: The Remixes הגיע למקום השני במצעד אלבומי הדאנס/אלקטרוני של בילבורד.
כמו כן, המהדורה הלטינית של המיני-אלבום אשר נקראה Juntos, הצליחה להיכנס אל המקום השני במצעד אלבומי הפופ הלטיניים של בילבורד.
מתוך האלבום יצא הסינגל השיווקי "Me & My Girls", שזכה להצלחה נאה בארצות הברית.
Best of 4Minute (בעברית: הטוב ביותר של 4Minute) הוא אלבום האוסף הראשון של להקת בנות הקיי-פופ הקוריאנית 4Minute.